
Тукай турында шигъри уйлар

Арча ягы безгә биргән
Бөек шагыйрь Тукайны,
Туган көнен билгелибез
Җыелышып һәр елны.
Тормыш юлы бик катлаулы, 
Яшьли ятим кала да-
Яши Кырлай, Өчиледә, 
Җаек дигән калада.
Бу шәһәрдә белем ала,
 Иҗат белән дуслаша.
“Пар ат” дигән шигырендә
Кала белән хушлаша.
Алда тора озын юллар,
Көтә Казан шәһәре.
Монда килгәч, тулылана
Шигъри куен дәфтәре.
 Иҗатында урын ала
Шүрәле, Су анасы,
Урманында бик күп җиләк-
Ятып кына җыясы!
Туган авылын искә ала,
Белә суының тәмен,
Хәтерли абыйсы белән
Сука тартып йөргәнен.
Ләкин Тукай, ни кызганыч,
Булган кыска гомерле
Ул үлмәде, мәңге яши,
Яулап алган күңелне!

